Промените са във връзка с измененията в Наредба №5 от 29.12.2002 за Уведомлението по чл.62, ал.5 КТ в сила от 01.04.2017г (ДВ бр.23 от 17.03.2017) и изискването за подаване на код по ЕКАТТЕ (Единен класификатор на административно-териториалните и териториалните единици) за населеното място, където е работното място на служителя/работника.

I.	Трудов договор (ТД)

1.	В таблицата със списъка с ТД са добавени полета „Код ЕКАТТЕ (раб.място)“, респ. и „Населено място (раб.място)“ – наименованието на населеното място. В полето „Код ЕКАТТЕ (раб.място)“,  може да избирате посредством бутона с „трите точки“  от класификатора кода на желаното населено място. 
2.	Във връзка с уведомленията за действащите към 01.04.2017 стари ТД (които трябва да се подадат в НАП в срок до 30.10.2017г) и в случай, че на всички трудови договори трябва да попълните един и същи код е предвидена възможност да щракнете с десен бутон на мишката върху вече попълненото поле и да изберете бутона „Замени всички“. Предварително е необходимо посредством бутона Календар  от навигатора да зададете началото на периода – 1-во число на месеца, от който сте започнали работа с програмата.
3.	Същите полета ще можете да използвате и в меню Персонал -> Документи -> Трудови договори преди ... , където по описания по-горе начин трябва да попълните кода по ЕКАТТЕ.
4.	Шаблон  на ТД 
За да се отпечатват кода по ЕКАТТЕ и наименованието на населеното място в трудовия договор на лицето е необходимо да направите следното:
   В меню Персонал -> Документи -> Шаблони посредством бутона „отворена папка“  отворете документ „Трудов договор“ и след реда:
  С място на работа: [ZWENO]
вмъкнете нов ред :
[IME_EKATTE] код ЕКАТТЕ [KOD_EKATTE]

II.	Допълнително споразумение (ДС)

1.	В таблицата със списъка с ДС са добавени полета „Код ЕКАТТЕ (раб.място)“, респ. и „Населено място (раб.място)“ – наименованието на населеното място. В полето „Код ЕКАТТЕ (раб.място)“ може да избирате посредством бутона с трите точки  от класификатора кода на желаното населено място. 
Важно! В случай на преместване на лице в друго населено място е необходимо да издадете ДС и да изпратите Уведомление по чл.62, ал.5 КТ в НАП.
2.	Във връзка с уведомленията за действащите към 01.04.2017 стари ТД и с изискването на Наредбата да се подава цитираме:
„основанието за сключване на трудовия договор или последното регистрирано допълнително споразумение“
програмата търси последното ДС за лицето и ако намери такова, взема основанието от този документ. Затова е необходимо да попълните кода по ЕКАТТЕ и за издадените към 01.04.2017 ДС. 
Важно! В случай, че за да попълните кода по ЕКАТТЕ искате да коригирате ДС от приключен период, програмата ще изведе съобщение. В такъв случай ще трябва да смените последния приключен месец – в меню Основни данни->Други основни данни, да направите корекцията в ДС и пак да върнете стойността на последния приключен месец.
И тук е предвидена  възможността да щракнете с десен бутон на мишката върху вече попълненото поле и да изберете бутона „Замени всички“ – в случай, че всички наети лица работят в едно и също населено място. Предварително е необходимо посредством бутона Календар  от навигатора да зададете/ изберете желания период.

3.	Шаблон  на ДС 
За да се отпечатват кода по ЕКАТТЕ и наименованието на населеното място в Допълнителното споразумение на лицето е необходимо да направите следното:
В меню Персонал -> Документи -> Шаблони посредством бутона „отворена папка“  отворете документ „Допълнително споразумение“ и след реда:
Сектор,Отдел: [ZWENO]
вмъкнете нов ред :
[IME_EKATTE] код ЕКАТТЕ [KOD_EKATTE]

4.	Уведомление за трудови договори регистрирани преди 01.04.2017

Тази нова възможност е добавена в меню Персонал -> Документи.
Тук програмата зарежда всички действащи трудови договори към 01.04.2017 (т.е. без напусналите). Основанието, професията и кода по НКПД, кода по ЕКАТТЕ се вземат от последното ДС, ако има издадено такова.  Ако в тази таблица има записи(уведомления) с непопълнено поле Код ЕКАТТЕ (раб.място), това означава че този код липсва в ТД или в последното ДС за лицето , ако има издадено такова. Програмата предлага възможност да попълните кода по ЕКАТТЕ в уведомлението като в режим на редакция го изберете посредством бутона с „трите точки“ .
Файлът UTD62_2017.txt с уведомленията съгласно спецификацията публикувана на сайта на НАП можете да запишете посредством бутона „дискета“ .